Finalitza la primera tanda de Formula One Test Days al Circuit
Mercedes impressiona, Ferrari domina i McLaren ressuscita els fantasmes del passat. Hamilton i Rosberg superen la barrera dels 3.000 quilòmetres al Circuit el dia que Räikkönen marca el millor temps i Alonso només pot completar tres voltes.
La primera tanda de Formula One Test Days ha finalitzat ahir dijous 25 de febrer de 2016 al Circuit de Barcelona-Catalunya amb la sensació que Mercedes segueix estant un esglaó per sobre de la resta d'escuderies. Qui més s'acosta a l'equip alemany és Ferrari, que avui ha tornat a marcar el millor registre, amb Kimi Räikkönen. Per la seva banda, a McLaren han ressuscitat els fantasmes del passat i Fernando Alonso ha passat en blanc pràcticament tota la jornada, per culpa d'una avaria.
Els quatre primers dies de pretemporada han servit per corroborar la supremacia de Mercedes. L'escuderia alemanya ha saldat la setmana amb més voltes que ningú i sense problemes de fiabilitat. Ni tan sols els hi ha calgut buscar temps per deixar una evident sensació de partir de nou com a clars favorits al títol.
Just a l'equador de la pretemporada, Ferrari sembla ser l'únic equip capaç de fer ombra als Mercedes. De fet, l’Scuderia ha estat la més ràpida en tres de les quatre sessions. Només Force India la va destronar ahir amb Nico Hülkenberg, autor del segon millor temps de tota la setmana
La creu de la jornada ha estat per a McLaren. L’equip de Woking ha desenterrat els fantasmes del passat. Altres al·licients d'aquesta primera tanda de test han estat l'estrena de l'equip nord-americà Haas amb Esteban Gutiérrez i Romain Grosjean; i el retorn de Renault, amb Kevin Magnussen i el rookie Jolyon Palmer.
10% de descompte per al Gran Premi fins dilluns vinent
La majoria d'escuderies romanen a l'espera de rebre nou material de cara als test de la setmana vinent, també al Circuit de Barcelona-Catalunya des de dimarts 1 de març al divendres 4. Potser per això, ahir van dedicat bona part del dia a seguir amb les habituals provatures d'hivern, simulacres de Gran Premi, assajos de sortida i de parades a boxes.
La propera setmana promet emocions fortes per als aficionats que vagin al Circuit. Cal recordar que l'entrada és gratuïta durant totes les jornades de Formula One Test Days per als espectadors amb abonament de tres dies o entrada de diumenge del FORMULA 1 GRAN PREMIO DE ESPAÑA 2016, que es pot adquirir amb un 10% de descompte fins al proper dilluns 29 de febrer. Tampoc hauran de passar per taquilla els Abonats Socis, els Oficials del Circuit de Barcelona-Catalunya, ni els menors de 12 anys acompanyats per un adult.
Data de modificació: 26/02/2016 09:52:00